PATVIRTINTA

 Rokiškio rajono savivaldybės tarybos

2023 m. lapkričio 30 d. sprendimu Nr. TS-

**ROKIŠKIO RAJONO ŠVIETIMO ĮSTAIGŲ TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKA**

**I SKYRIUS**

**BENDROJI DALIS**

 1. Rokiškio rajono švietimo įstaigų teikiamų paslaugų kainų ir gaunamų lėšų panaudojimo tvarka (toliau – Tvarka) reglamentuoja Rokiškio rajono švietimo įstaigų (lopšelių-darželių, bendrojo ugdymo, neformaliojo švietimo mokyklų) išskyrus Rokiškio rajono savivaldybės švietimo centro teikiamų paslaugų mokesčio tarifą ir mokesčio panaudojimą. Paslaugų kainas nustato ir gautų pajamų panaudojimo tvarką tvirtina Rokiškio rajono savivaldybės taryba.

 1.1. Paslauga gali būti teikiama juridiniams ir fiziniams asmenims (asmenų grupei ar vienam asmeniui) laisvu laiku nuo švietimo įstaigos nuostatuose numatytos pagrindinės veiklos vykdymo.

 1.2. Paslaugos teikėjas – švietimo įstaiga, teikianti Paslaugą vartotojams (juridiniams ar fiziniams asmenims).

 1.3. Paslaugos gavėjas – paslaugos vartotojas (juridinis ar fizinis asmuo), kuris naudojasi Paslauga.

**II SKYRIUS**

**TEIKIAMŲ PASLAUGŲ MOKESTIS**

 2. Paslaugų mokesčių įkainiai:

|  |  |  |
| --- | --- | --- |
| Eil. Nr. | Paslaugos pavadinimas | Įkainis |
| 1. | Vežimo paslaugų suteikimas: |  |
| 1.1 | Autobusais iki 18 vietų | Transporto eksploatacinės išlaidos darbo dienomis ne daugiau kaip 8 val. per parą:0,28 Eur už 1 km (kai kuro kaina mažesnė už 1,80 Eur);0,33 Eur už 1 km (kai kuro kaina 1,80–2.20 Eur);0,38 Eur už 1 km (kai kuro kaina didesnė nei 2,20 Eur).Kitu laiku papildomas įkainis – 9,00 Eur už sugaištą valandą. |
| 1.2 | Autobusais 19–25 vietų | Transporto eksploatacinės išlaidos) darbo dienomis ne daugiau kaip 8 val. per parą:0,31 Eur už 1 km (kai kuro kaina mažesnė už 1,80 Eur);0,37 Eur už 1 km (kai kuro kaina 1,80–2.20 Eur);0,43 Eur už 1 km (kai kuro kaina didesnė nei 2,20 Eur). Kitu laiku papildomas įkainis – 9,00 Eur už sugaištą valandą. |
| 1.3 | Autobusais daugiau kaip 25 vietų | Transporto eksploatacinės išlaidos darbo dienomis ne daugiau kaip 8 val. per parą:0,52 Eur už 1 km (kai kuro kaina mažesnė už 1,80 Eur);0,62 Eur už 1 km (kai kuro kaina 1,80–2.20 Eur);0,72 Eur už 1 km (kai kuro kaina didesnė nei 2,20 Eur).Kitu laiku papildomas įkainis – 9,00 Eur už sugaištą valandą. |
| 2. | Kopijavimas (vienas lapas): |  |
| 2.1 | A4 formatas (1 pusė / dvipusis ) | 0,03 Eur / 0,05 Eur |
| 2.2 | A3 formatas (1 pusė / dvipusis) | 0,06 Eur / 0,10 Eur |
| 2.3 | Spalvota kopija | 0,30 Eur |
| 3.  | Naudojimasis kompiuteriu ir internetu (įstaigos darbuotojams, mokiniams nemokamai) | 1,0 Eur už 1 val. |
| 4. | Paslaugų gavėjų aptarnavimas ir patalpų priežiūra: |  |
| 4.1 | aktų salėje (klasėje ar kitoje patalpoje) | 5,0 Eur už 1 val. |
| 4.2 | aktų salėje (klasėje ar kitoje patalpoje) su įranga | 12,0 Eur už 1 val. |
| 4.3 | valgyklos salėje | 10,0 Eur už 1 val.  |
| 4.4 | choreografijos salėje mokiniamschoreografijos salėje kitiems asmenims | 3,0 Eur už val. 5,0 Eur už val. |
| 4.5 | sporto salėje mokiniams (grupei) su dušo paslaugomissporto salėje kitiems asmenims (grupei) su dušo paslaugomis | 4,0 Eur už 1,5 val.8,0 Eur už 1,5 val. |
| 4.6 | Rokiškio rajono kūno kultūros ir sporto centro (toliau- Rokiškio KKSC) šaudykla:  |  |
| 4.6.1. | visa Rokiškio KKC šaudykla (patalpos) | 30,0 Eur už 1 val. |
| 4.6.2. | šaudymo su treneriu paslauga 1 asmeniui (be įrangos) | 12,0 Eur už 1 val. |
| 4.6.3. | šaudymo su treneriu paslauga 1 asmeniui (su įranga) | 30,0 Eur už 1 val. |
| 4.6.4. | šaudymo su treneriu paslauga grupei iki 10 asmenų (su įranga) | 100,0 Eur už 1 val. |
| 4.7. | Rokiškio KKSC ledo arena: |  |
| 4.7.1. | visa ledo arena (grupei) | 50,0 Eur už 1 val. |
| 4.7.2. | studentams ir moksleiviams (pateikus patvirtinantį dokumentą) | 2,0 Eur dienos seansui |
| 4.7.3. | kitiems asmenims  | 3,0 Eur dienos seansui |
| 4.7.4. | reklama ant borto 1 mėnesiui  | 5,0 Eur |
| 4.7.5. | reklama ant borto 1 metams  | 40,0 Eur |
| 5. | Mokyklos dušo paslaugos 1 asmeniui: |  |
| 5.1 | mokiniams | 0,30 Eur |
| 5.2 | tėvams ir mokytojams | 0,60 Eur |
| 5.3 | kitiems gyventojams | 1,0 Eur |
| 5.4. | skalbimo paslaugos 2,5 val. | 2,00 Eur |
| 6. | Poilsio vakarai, diskotekos, mokyklos renginiai | 1,0 Eur |
| 7. | Maitinimas mokyklų valgyklose (įstaigos darbuotojų, mokinių, mokyklos bendruomenės atstovų, bendradarbiavimo partnerių) | 30 proc. antkainis patiekalams |
| 8. | Rokiškio jaunimo centro stovykloje 1vaikui 1 dienai maksimali kaina: |  |
| 8.1 | su nakvyne | 44,00 Eur |
| 8.2. | be nakvynės | 22,00 Eur |
| 9. | Rokiškio jaunimo centro edukacinė programa | 3,0 Eur už 1 val. |
| 9.1.  | Įgarsinimo paslaugos su kilnojama aparatūra | 20,0 Eur už 1 val. |
| 10.  | Neformaliojo švietimo paslaugos suaugusiems: |  |
| 10.1. | asmeniui grupiniuose užsiėmimuose (grupę sudaro ne mažiau 6 asmenų) 1 val. per savaitę  | 10,0 Eur per mėn. |
| 10.2. | individualūs užsiėmimai 1 val. per savaitę su 1 asmeniu | 50,0 Eur per mėn. |
| 10.3. | asmeniui grupiniuose užsiėmimuose (grupę sudaro 2 asmenys) 1 val. per savaitę | 25,0 Eur per mėn. |
| 11.  | Naudojimasis muzikos instrumentu ne mokykloje | 3,0 Eur per mėn. |

Pastabos.

 1. Kopijavimo ir skanavimo paslaugos, tiesiogiai susijusios su ugdymo proceso organizavimu, mokiniams ir mokytojams teikiamos nemokamai pagal mokyklos direktoriaus nustatytą tvarką.

 2. Mokyklų sporto salės Rokiškio rajono kūno kultūros ir sporto centro užsiėmimams suteikiamos nemokamai.

 3. Rokiškio rajono kūno kultūros ir sporto centro ledo arena kūno kultūros pamokoms suteikiama nemokamai. Vaikams iki 6 m., neįgaliesiems, pensininkams (pateikus patvirtinantį dokumentą) ledo arenos paslaugos yra nemokamos. Rajono ledo ritulio klubams **(Rokiškio rajono ledo ritulio sporto klubas, Rokiškio jaunųjų ledo ritulininkų klubas ,,Sparta“),** prisidėjusiems prie aikštelės priežiūros, suteikiama nemokamai.

 4. Neformaliojo vaikų švietimo teikėjams, vykdantiems programas mokiniams ir Vaikų dienos centrams švietimo įstaigų patalpos (įskaitant patalpų išlaikymo, eksploatavimo ir komunalinių paslaugų mokesčius) suteikiamos nemokamai.

 5. Mokėjimas už Švietimo įstaigos teikiamas mokamas paslaugas nuo 10,0 Eur vykdomas pavedimu;

 6. Rokiškio jaunimo centro stovykloje 1 vaikui 1 dienai kaina tvirtinama kiekvienai stovyklai atskiru Mokyklos vadovo įsakymu, atsižvelgiant į gautą finansavimą ir paslaugų kaštų pokyčius.

**III SKYRIUS**

**TEIKIAMŲ PASLAUGŲ MOKESČIO PANAUDOJIMAS**

 3. Teikiamų paslaugų mokestis skiriamas:

 3.1. ugdymo procesui tobulinti, renginiams organizuoti;

 3.2. mokytojų, lektorių darbui, kelionės, maitinimo, nakvynės išlaidoms apmokėti;

 3.3. metodinėms priemonėms įsigyti;

 3.4. kanceliarinėms prekėms įsigyti;

 3.5. transportui išlaikyti (remontas, kuras, draudimas, techninė apžiūra ir kt.);

 3.6. kitoms prekėms (kanceliarinėms, elektros, santechnikos, valymo priemonėms, smulkioms remonto medžiagoms, ūkiniam inventoriui) įsigyti;

 3.7. sporto bazei prižiūrėti ir remontuoti, inventoriui ir įrangai atnaujinti;

 3.8. kitoms išlaidoms (komunalinėms, ryšiams, darbuotojų sveikatai tikrinti ir kt.);

 3.9. patalynei skalbti, įsigyti;

 3.10. vairuotojų darbo užmokesčiui;

 3.11. mokyklos valgyklos įrangai įsigyti ir valgiaraščių programos aptarnavimo mokesčiui sumokėti.

**IV SKYRIUS**

**MOKESČIO APSKAITA IR KONTROLĖ**

 4. Teikiamų paslaugų mokestis yra specialiųjų programų lėšos.

 5. Teikiamų paslaugų mokestis pervedamas į švietimo įstaigos specialiųjų programų sąskaitą.

 6. Tiesiogiai už apskaitą ir kontrolę atsakingi švietimo įstaigos vadovai ir buhalterė.

**V SKYRIUS**

**BAIGIAMOSIOS NUOSTATOS**

7. Švietimo įstaiga gali teikti tik tas Tvarkos 2 punkte nustatytas paslaugas pagal nustatytus įkainius, kurios yra reglamentuotos konkrečios mokyklos patvirtinta tvarka.

 8. Vadovaudamasi šia Tvarka švietimo įstaiga privalo parengti teikiamų mokamų paslaugų aprašą.

 9. Švietimo įstaiga gali teikti mokamas paslaugas tik tuo atveju, jei mokyklos direktoriaus įsakymu yra patvirtinęs Švietimo įstaigos teikiamų mokamų paslaugų aprašą.

 10. Švietimo įstaiga teikiamų mokamų paslaugų aprašą privalo viešinti savo mokyklos interneto svetainėje.

 11. Švietimo įstaigų patalpos gali būti nuomojamos, vadovaujantis Rokiškio rajono savivaldybės tarybos sprendimu „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“.

 12. Rokiškio švietimo įstaigų teikiamų paslaugų kainų ir gaunamų lėšų panaudojimo tvarka naikinama, keičiama ar papildoma Rokiškio rajono savivaldybės tarybos sprendimu.

\_\_\_\_\_\_\_\_\_\_\_